**Vedtægt**

for

forretningsudvalget

i Sankt Knuds Sogn

**§ 1**

Forretningsudvalget er nedsat af menighedsrådet i henhold til lov om menighedsråd § 20, samt §§ 29-32 vedrørende formand og næstformand. Dets formål er at forberede menighedsrådets møder, formulere dagsorden og sørge for, at de enkelte punkter er tilstrækkeligt oplyst til at rådet kan træffe beslutninger. Det indgår i det sagsforberedende at oplyse om økonomiske konsekvenser.

**§ 2**

Forretningsudvalget har ansvaret for, at relevante sager forelægges i rådet og er tilstrækkeligt oplyst til, at rådet kan træffe beslutninger. Udvalget kommer så vidt muligt med indstillinger til sager, der kræver en beslutning. Udvalget foretager efter møderne den nødvendige opfølgning på rådets beslutninger.

**§ 3**

Forretningsudvalget består af menighedsrådets formand, næstformand, kasserer, kirkeværge, kontaktperson, en af sognets præster samt den daglige leder.

Menighedsrådets formand er formand for forretningsudvalget. Den daglige leder er sekretær.

**§ 4**

Udvalget støtter efter anmodning kontaktpersonen i vedkommendes behandling af personalesager. Sager forelagt af kontaktpersonen er underlagt tavshedspligt og udvalgets samtaler med kontaktpersonen om disse skrives ikke i forretningsudvalgets referater.

**§ 5**

Forretningsudvalget holder møde 14 dage før hvert menighedsrådsmøde samt efter behov. Udvalgets formand indkalder medlemmerne til møderne, hvortil andre kan tilsiges. Af mødeindkaldelsen skal fremgå, hvilke sager der vil komme til behandling på mødet.

Vedtægten forelagt og vedtaget på menighedsrådsmøde.

Den: 17. december 2024

Eva Haue

Formand for menighedsrådet